Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 570

(217) Az árukapcsolásnak a versenyre gyakorolt fõ negatív hatása a kapcsolt termék piacának esetleges kizárása. Az árukapcsolás azt jelenti, hogy a vevõt a mennyiségi kényszer egy formája kötelezi a kapcsolt áru megvásárlására. Ha a kapcsolt termék esetében még versenytilalmi kötelezettséget is kikötnek, ez növeli a kapcsolt termék piacán az esetleges kizárási hatást. Az árukapcsolás versenyár feletti árat is eredményezhet, különösen három esetben. Elõször, ha a kapcsoló termék és a kapcsolt termék a vevõ számára részben felcserélhetõk. Másodszor, ha az árukapcsolás árdiszkriminációra ad lehetõséget attól függõen, hogy a vevõ hogyan használja a kapcsoló terméket, például tintapatron eladásának a fénymásoló gép eladásához való kötése (adagolás). Harmadszor, ha hosszú távú szerzõdések esetén vagy pedig a hosszú csereidejû eredeti berendezések másodlagos alkatrészpiacán a fogyasztók nehezen tudják felmérni az árukapcsolás következményeit. Végül pedig az árukapcsolás növelheti a piacra lépési korlátokat mind a kapcsoló termék, mind pedig a kapcsolt termék piacán.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes